open-index/open-wikipedia-markdown huggingface dataset:
Σέρενσεν

Το **Σέρενσεν** (δαν. *Sørensen*, μεταγραφή στις αγγλόφωνες χώρες ως *Sorensen*) είναι Δανο-νορβηγικό πατρωνυμικό επώνυμο, που ετυμολογικώς σημαίνει «γιος του Σέρεν» (το Σέρεν είναι η σκανδιναβική μορφή του λατινικής προελεύσεως βαφτιστικού Σεβερίνος). Σύμφωνα με στοιχεία του 2022, είναι το όγδοο συχνότερο επώνυμο στη Δανία. Μπορεί να αναφέρεται σε κάποιο από τα παρακάτω πρόσωπα:

* Άξελ Σέρενσεν (1891-1955), Δανός αθλητής της γυμναστικής, αργυρός Ολυμπιονίκης
* Βίλυ Σέρενσεν (1929-2001), Δανός διηγηματογράφος, φιλόσοφος και κριτικός της λογοτεχνίας
* Γιαν Σέρενσεν (1955-2024), Δανός ποδοσφαιριστής
* Γιαν-Ντέρεκ Σέρενσεν (γενν. 1971), Νορβηγός ποδοσφαιριστής
* Γιέργκεν Λέσλυ Σέρενσεν (1922-1999), Δανός ποδοσφαιριστής
* Γιέρν Σέρενσεν (γενν. 1936), Δανός ποδοσφαιριστής
* Ίνγκε Σέρενσεν (1924-2011), Δανή κολυμβήτρια, Ολυμπιονίκης σε ηλικία 12 ετών
* Καρλ Τέοντορ Σέρενσεν (1893-1979), Δανός αρχιτέκτονας τοπίου
* Κρις Άνκερ Σέρενσεν (1984-2021), Δανός αθλητής της ποδηλασίας
* Μπεντ Σέρενσεν (γενν. 1958), Δανός συνθέτης
* Μπιργκίτε Χιορτ Σέρενσεν (γενν. 1982), Δανή ηθοποιός
* Νίκι Σέρενσεν (γενν. 1975), Δανός αθλητής της ποδηλασίας
* Όλε Σέρενσεν (1883-1958), Νορβηγός ιστιοπλόος, χρυσός Ολυμπιονίκης το 1920
* Ρολφ Σέρενσεν (γενν. 1965), Δανός αθλητής της ποδηλασίας
* Σέρεν Σέρενσεν (αθλητής) (1897-1965), Δανός αθλητής της γυμναστικής, αργυρός Ολυμπιονίκης
* Σέρεν (Σ.Π.Λ.) Σέρενσεν (1868-1939), Δανός χημικός που εισήγαγε την έννοια του pH 
* Τόμας Σέρενσεν (γενν. 1976), Δανός ποδοσφαιριστής
* Τόρβαλντ Σέρενσεν (1902-1973), Δανός βοτανολόγος και εξελικτικός βιολόγος
* Φρέντερικ Σέρενσεν (γενν. 1992), Δανός ποδοσφαιριστής
* Χανς Κρίστιαν Σέρενσεν (1900-1984), Δανός αθλητής της γυμναστικής, αργυρός Ολυμπιονίκης
* Χανς Λάουριντς Σέρενσεν (1901-1974), Δανός αθλητής της γυμναστικής, αργυρός Ολυμπιονίκης
* Χάρυ Σέρενσεν (1892-1963), Δανός αθλητής της γυμναστικής, χρυσός Ολυμπιονίκης

## Ως μέρος σύνθετου επωνύμου
* Κρίστεν Σέρενσεν Λονγκομοντάνους (1562-1647), 
* Νιλς Χολστ-Σέρενσεν (1922-2023), Δανός αθλητής του στίβου, ανώτατος αξιωματικός της πολεμικής αεροπορίας

## Παραπομπές
Σάλνικοφ

Το **Σάλνικοφ** (ρωσ. Сальников) είναι ρωσικό επώνυμο, που ετυμολογείται από τη ρωσική λέξη Сальник = αδένας. Μπορεί να αναφέρεται σε κάποιο από τα παρακάτω πρόσωπα:

* Αλεξάντρ Σάλνικοφ (1949-2017), Σοβιετικός καλαθοσφαιριστής
* Βλαντίμιρ Σάλνικοφ (γενν. 1960), Ρώσος/Σοβιετικός αθλητής της ελεύθερης κολυμβήσεως, που κατέρριψε 12 παγκόσμια ρεκόρ
* Γιούρι Σάλνικοφ (γενν. 1950), Σοβιετικός ιππέας, Ολυμπιονίκης το 1980
* Ρομάν Σάλνικοφ (γενν. 1976), Ουκρανός παίκτης του χόκεϊ επί πάγου
* Σεργκέι Σάλνικοφ (1925-1984), Σοβιετικός ποδοσφαιριστής και προπονητής, παππούς του Στέφανου Τσιτσιπά
Αρμαγιέ

Το **Αρμαγιέ** (γαλλ. *Armaillé*) είναι γαλλική κοινότητα και χωριό που υπάγεται στον Νομό Μαιν-ε-Λουάρ, στη διοικητική περιοχή του Λίγηρα (βορειοδυτική Γαλλία). Ο πληθυσμός του σύμφωνα με την απογραφή του 2017 είναι 314 κάτοικοι.

Το χωριό είναι κτισμένο στη δεξιά όχθη του μικρού ποταμού Βερζέ, παραπόταμου του Ουντόν. Το υψόμετρο του εδάφους της κοινότητας κυμαίνεται από 39 έως 100 μέτρα πάνω από την επιφάνεια της θάλασσας, με μεσοσταθμική τιμή τα 97 μέτρα.

## Παραπομπές

## Εξωτερικοί σύνδεσμοι
* 
*  

Αρμαγιε
Αρμαγιε
Τραμπολίνο

[thumb|right|Αναπήδηση πάνω σε αγωνιστικό τραμπολίνο στο [Σαν Ντιέγκο]]
Το **τραμπολίνο** είναι άθλημα της γυμναστικής και το όργανο γυμναστικής πάνω στο οποίο διεξάγεται αυτό. Σήμερα έχει ενταχθεί πλέον στο πρόγραμμα των Ολυμπιακών Αγώνων («ολυμπιακό άθλημα»). Το τραμπολίνο εμφανίστηκε για πρώτη φορά στους Ολυμπιακούς Αγώνες το 2000 στο Σίδνεϊ, αλλά μόνο το ατομικό τραμπολίνο ανδρών και γυναικών είναι ενταγμένο στο Ολυμπιακό πρόγραμμα. Αντίθετα, τα παγκόσμια πρωταθλήματα περιλαμβάνουν τρία ακόμη αγωνίσματα, τόσο σε άνδρες όσο και σε γυναίκες: Το συγχρονισμένο Τραμπολίνο, στο οποίο αγωνίζονται ζευγάρια αθλητών, τον ακροβατικό διάδρομο και το διπλό μίνι τραμπ. Το όργανο αποτελείται από μία ορθογώνια παραλληλόγραμμη επιφάνεια με έκταση αρκετών τετραγωνικών μέτρων, που συνδέεται με ελατήρια με ένα ισχυρό χαλύβδινο πλαίσιο. Το τραμπολίνο αποτελείται από ένα δίχτυ κατασκευασμένο από ειδικό ελαστικό, που σταθεροποιείται σε ένα σιδερένιο πλαίσιο με ελατήρια.  Τα αγωνιστικά τραμπολίνα είναι ισχυρότερης κατασκευής από όσο τα τραμπολίνα αναψυχής και έχουν τυποποιημένες διαστάσεις (4,28 επί 2,14 μέτρα η επιφάνεια και 5,05 επί 2,91 μέτρα το πλαίσιο) και περίπου 110 χαλύβδινα ελατήρια. Απέχει 1,155 μ. από το έδαφος. Πάνω στην επιφάνεια οι αθλητές ή αθλήτριες αναπηδούν εκτελώντας διάφορα ακροβατικά. Η βαθμολόγησή τους βασίζεται στη δυσκολία των ακροβατικών και στον συνολικό χρόνο (σε δευτερόλεπτα) που βρίσκονται στον αέρα, ενώ αφαιρούνται βαθμοί για την ανεπαρκή εκτέλεση των ακροβατικών και την οριζόντια απομάκρυνση από το κέντρο της επιφάνειας του τραμπολίνου.

Συγκεκριμένα, οι αθλητές του τραμπολίνο εκτελούν αναπηδήσεις, ώστε να εκτιναχθούν όσο το δυνατόν υψηλότερα και να εκτελέσουν μια σειρά από ακροβατικές εναέριες ασκήσεις. Στο φάσμα των ασκήσεων που εκτελούν οι αθλητές περιλαμβάνονται απλά άλματα σε θέση δίπλωσης, συσπείρωσης ή ευθείας θέσης, καθώς και πολύπλοκοι συνδυασμοί περιφορών και περιστροφών προς τα εμπρός ή προς τα πίσω. Ο αθλητής θα πρέπει στο σύνολο να εκτελέσει 10 ασκήσεις, ώστε η αξιολόγηση του να αρχίσει με την μέγιστη δυνατή βαθμολογία. Η αξιολόγηση γίνεται από κριτές, που βαθμολογούν την τεχνική των ασκήσεων του αθλητή, τη δυσκολία τους, αλλά και το χρόνο πτήσης, δηλαδή το χρονικό διάστημα κατά το οποίο ο αθλητής βρίσκεται στον αέρα.
## Παραπομπές


## Εξωτερικοί σύνδεσμοι
* Πολλές πληροφορίες για το τραμπολίνο και άλλα ακροβατικά αθλήματα


Τραμπολινο
Τραμπολινο
Τραμπολινο
Ράγκμπι στους Θερινούς Ολυμπιακούς Αγώνες 2024

Τα τουρνουά του ράγκμπι στους Θερινούς Ολυμπιακούς Αγώνες του 2024 στο Παρίσι είναι προγραμματισμένα να διεξαχθούν από τις 24 έως τις 30 Ιουλίου στο Εθνικό Στάδιο της Γαλλίας. 24 ομάδες (12 ανδρικές και 12 γυναικείες) θα αγωνιστούν για το χρυσό.  Για πρώτη φορά, οι αγώνες του ράγκμπι  θα ξεκινήσουν δύο ημέρες πριν από την τελετή έναρξης με τους ομίλους και τα προημιτελικά των ανδρών. Η διαδικασία πρόκειται να διακοπεί για την τελετή έναρξης στις 26 Ιουλίου πριν από την επίσημη παρουσίαση των ομάδων που θα κερδίσουν μετάλλια μια μέρα αργότερα. Το γυναικείο τουρνουά θα διεξαχθεί από τις 28 έως τις 30 Ιουλίου, με κορυφή τους τους αγώνες για το χρυσό και χάλκινο. 

## Πρόγραμμα

## Ανδρών

### Όμιλοι

#### Α Όμιλος


#### Β Όμιλος


#### Γ Όμιλος


### Νοκάουτ
#### Αγώνες Μεταλλίων


## Γυναικών

### Όμιλος Α
### Όμιλος Β
### Όμιλος Γ
### Νοκάουτ
#### Αγώνες Μεταλλίων



## Παραπομπές
Τζέσικα Ρόσγουελ

Η **Τζέσικα Ρόσγουελ** (σουηδικά Jessika Roswall, 18 Δεκεμβρίου 1972) είναι Σουηδή πολιτικός του Κόμματος Μετριοπαθών. Υπηρέτησε ως Υπουργός Ευρωπαϊκών Υποθέσεων και Υπουργός Σκανδιναβικής Συνεργασίας στην Κυβέρνηση του Ουλφ Κρίστερσον από το 2022 και είναι μέλος του Κοινοβούλιο της Σουηδίας (Ρίκσταγκ''')''' από τις γενικές εκλογές του 2010, εκπροσωπώντας την κομητεία της Ουψάλα.

Η Ρόσγουελ είναι η επίσημη Σουηδή υποψήφια για την Επίτροπο της ΕΕ, μετά τις Ευρωεκλογές 2024.

## Βιογραφικά Στοιχεία
Η Ρόσγουελ αποφοίτησε από το Γυμνάσιο το 1991. Σπούδασε Ιστορία στο Πανεπιστήμιο της Στοκχόλμης το 1995–1997 και στη συνέχεια μετακόμισε στην Ουψάλα για να σπουδάσει Νομικά στο Πανεπιστήμιο της Ουψάλα, από όπου αποφοίτησε το 2002.

Μετά την αποφοίτησή του, η Ρόσγουελ άρχισε να εργάζεται ως δικηγόρος, με ειδίκευση στο ποινικό και οικογενειακό δίκαιο.

Στις βουλευτικές εκλογές του 2010, η Ρόσγουελ εξελέγη βουλευτής του Κόμματος Μετριοπαθών. Από το 2011 είναι μέλος της Επιτροπής Πολιτικών Υποθέσεων, όπου εργάζεται μεταξύ άλλων με θέματα πολιτικής καταναλωτών. Από το 2015, είναι επίσης μέλος του συμβουλίου διαφάνειας της Σουηδικής Υπηρεσίας Καταναλωτών. Έγινε εκπρόσωπος του κόμματός της για τις σχέσεις με την ΕΕ το 2019.

Από τις 18 Οκτωβρίου 2022, η Ρόσγουελ υπηρετεί ως Υπουργός Ευρωπαϊκών Υποθέσεων και Σκανδιναβικής Συνεργασίας στο υπουργικό συμβούλιο του Ουλφ Κρίστερσον.

## Παραπομπές


## Εξωτερικοί σύνδεσμοι
* 

Κατηγορία:Σουηδοί πολιτικοί
Κατηγορία:Σουηδές
Κατηγορία:Σουηδοί υπουργοί
Μάικλ ΜακΓκράθ

Ο **Μάικλ ΜακΓκράθ** (αγγλικά *Michael McGrath*, γεννημένος στις 23 Αυγούστου 1976) είναι Ιρλανδός πολιτικός του Φίανα Φαλ -  Ρεπουμπλικανικού Κόμματος που υπηρέτησε ως Υπουργός Οικονομικών από τον Δεκέμβριο του 2022 έως τον Ιούνιο του 2024. Υπηρέτησε ως Υπουργός Δημοσίων Δαπανών και Μεταρρύθμισης από το 2020 έως το 2022. Υπήρξε Μέλος της Κάτω Βουλής της Ιρλανδίας, από το 2007.

## Βιογραφικά στοιχεία
Ο ΜακΓκράθ γεννήθηκε στο Κορκ το 1976. Σπούδασε Εμπόριο στο Πανεπιστημιακό Κολλέγιο του Κορκ και αργότερα πιστοποιήθηκε ως Ορκωτός Ελεγκτής / Λογιστής. 

Ήταν μέλος του δημοτικού συμβουλίου Passage West από το 1999 έως το 2007 και μέλος του συμβουλίου της κομητείας του Κορκ για την τοπική εκλογική περιοχή Carrigaline από το 2004 έως το 2007. Ο ΜακΓκράθ εξελέγη για πρώτη φορά στη Κάτω Βουλή της Ιρλανδίας το 2007. Ο ΜακΓκράθ ήταν ένας από τους λίγους Βουλευτές του Φίανα Φαλ που επανεξελέγησαν στις γενικές εκλογές του 2011. Στη συνέχεια, ο ΜακΓκράθ έγινε εκπρόσωπος της αντιπολίτευσης για τις Δημόσιες Δαπάνες και τη Μεταρρύθμιση του Χρηματοοικονομικού Τομέα, αλλά κατείχε και τον ρόλο του Εκπροσώπου για τα Οικονομικά μετά τον θάνατο του Μπράιαν Λένιχαν τον Ιούνιο του 2011.

Ο ΜακΓκράθ εκπροσώπησε το Φίανα Φαλ στην αντιπροσωπεία του Κοινοβουλίου της Ιρλανδίας που συνάντησε τις επιτροπές Προϋπολογισμού και Ευρωπαϊκών Υποθέσεων της Μπούντεσταγκ, στο Βερολίνο στα τέλη Ιανουαρίου 2012. Εκπροσώπησε το Φίανα Φαλ στις συνομιλίες για το σχηματισμό κυβέρνησης το 2016 και το 2020. 

Στις γενικές εκλογές του 2020 ο ΜακΓκράθ ξεπέρασε τον αρχηγό του κόμματός του, Μιχόλ Μάρτιν, με τον οποίο μοιράζεται την ίδια εκλογική περιφέρεια.

Τον Ιούνιο του 2020, μετά τον σχηματισμό κυβέρνησης συνασπισμού μεταξύ του Φίανα Φαλ, του Φίνε Γκελ και του Κόμματος των Πρασίνων, ο ΜακΓκράθ διορίστηκε Υπουργός Δημοσίων Δαπανών και Μεταρρύθμισης. Ο ΜακΓκραθ έγινε Υπουργός Οικονομικών στις 17 Δεκεμβρίου 2022 στα πλαίσια ανασχηματισμού του υπουργικού συμβουλίου, όταν ο Λίο Βαράντκαρ διαδέχθηκε τον Μιχόλ Μάρτιν ως Πρωθυπουργός, όπως συμφωνήθηκε στη συμφωνία συνασπισμού μεταξύ του Φίανα Φαλ, του Φίνε Γκελ και του Κόμματος των Πρασίνων.

Στις 25 Ιουνίου 2024, ορίστηκε από την Κυβέρνηση ως υποψήφιος της Ιρλανδίας για Ευρωπαίος Επίτροπος. Τον διαδέχθηκε ο Τζακ Τσέιμπερς ως υπουργός Οικονομικών.

## Παραπομπές

Κατηγορία:Ιρλανδοί πολιτικοί
Κατηγορία:Υπουργοί της Ιρλανδίας
Υπουργός Στέγασης (Ηνωμένο Βασίλειο)

Ο **Υπουργός Στέγασης, Κοινοτήτων και Τοπικής Αυτοδιοίκησης** αναφερόμενος απλούστερα και ως **Υπουργός Στέγασης** είναι ένα Υπουργός (Ηνωμένο Βασίλειο) της Κυβέρνηση του Ηνωμένου Βασιλείου, και είναι υπεύθυνος για τη συνολική ηγεσία και τη στρατηγική πολιτική του Υπουργείου Στέγασης, Κοινοτήτων και Τοπικής Αυτοδιοίκησης (MHCLG). Είναι επίσης υπεύθυνος για την τοπική αυτοδιοίκηση στην Αγγλία.

Ο κάτοχος του αξιώματος εργάζεται παράλληλα με τους άλλους υπουργούς του υπουργείου.

Ο Μάικλ Γκόουβ κατείχε τη θέση από τις 25 Οκτωβρίου 2022, ενώ την κατείχε και προηγουμένως από τον Σεπτέμβριο του 2021 έως τον Ιούλιο του 2022 υπό την προθυπουργία του Μπόρις Τζόνσον και μετά υπό την πρωθυπουργία του Ρίσι Σουνάκ από τον Οκτώβριο του 2022 έως τις 5 Ιουλίου 2024. Η Άντζελα Ρέινερ κατέλαβε το αξίωμα υπό την κυβέρνηση του Κιρ Στάρμερ στις 5 Ιουλίου 2024.

## Υποχρεώσεις
 
Οι υποχρεώσεις του αξιώματος συμπεριλαμβάνουν τα εξής:

* Στρατηγική εποπτεία των εργασιών του υπουργείου
* Υπουργός διακυβερνητικών σχέσεων
* Διατομεακή ευθύνη για την ανάπτυξη
* Δημόσιοι Διορισμοί

## Κατάλογος υπουργών και υφυπουργών

## Παραπομπές

## Σημειώσεις
Κόιντος Φάβιος Μέμμιος Σύμμαχος

[μικρογραφία|Δίπτυχο Συμμάχων-Νικομάχων. Το αριστερό φύλλο βρίσκεται στο Εθνικό Μουσείο Μεσαίωνα, στο Παρίσι, το δεξί φύλλο στο [Μουσείο Βικτωρίας και Αλβέρτου|Μουσείο Βικτώριας και Αλβέρτου στο Λονδίνο. Είναι πιθανό ότι αυτό το δίπτυχο, που τιμά τον δεσμό μεταξύ των δύο αριστοκρατικών και εθνικών (ειδωλολατρικών) οικογενειών των Συμμάχων και Νικομάχων, εκδόθηκε με την ευκαιρία του γάμου του Μέμμιου με μια γυναίκα των Νικομάχων το 401.]]
Ο **Κόιντος Φάβιος Μέμμιος Σύμμαχος** , λατιν.: *Quintus Fabius Symmachus* (383/384 - μετά το 402) ήταν πολιτικός της Ρωμαϊκής αυτοκρατορίας, μέλος της με επιρροή οικογένειας των Συμμάχων.

## Βιογραφία
Ήταν γιος του ρήτορα και πολιτικού Κόιντου Αυρήλιου Σύμμαχου και της Ρουστικιάνας, κόρης του Μέμμιου Βιτράσιου Ορφίτου. Ο Μέμμιος είχε μια μεγαλύτερη αδελφή, τη Γάλλα, η οποία παντρεύτηκε τον Νικομάχο Φλαβιανό τον Νεώτερο, γιο του Βίριου Νικόμαχου Φλαβιανού.

Στα δέκα του έτη έγινε ταμίας (quaestor), εορτάζοντας δημόσια παιχνίδια που συνδέονταν με την ανάληψη του αξιώματός του τον Δεκέμβριο του 393. Ο Μέμμιος είχε καλή εκπαίδευση και μελέτησε την Ελληνική γλώσσα. Ο πατέρας του ενέκρινε το στυλ του στο γράψιμο επιστολών, και το 401 μελέτησε με έναν Γαλάτη ρήτορα ως διδάσκαλό του. Το έτος 401 σηματοδότησε αρκετά σημαντικά γεγονότα στη ζωή του Μέμμιου: νυμφεύτηκε την εγγονή τού Βίριου Νικόμαχου Φλαβιανού.   Επίσης, εόρτασε τα παιχνίδια που συνδέονταν με τη δεύτερο θέση του στη σειρά αξιωμάτων (*[[cursus honorum]])* του, το αξίωμα τού πραίτορα (αυτά τα παιχνίδια αναβλήθηκαν από το 400, για να επιτραπεί στον Αυρήλιο Σύμμαχο να είναι παρών, και κόστισαν 2000 λίβρες χρυσού).

Ήταν πιθανότατα ο Μέμμιος, που ανήκε σε μια οικογένεια που ασκούσε την παλαιά Ρωμαϊκή θρησκεία, ο οποίος έκτισε έναν ναό αφιερωμένο στη Φλόρα (Βλάστηση) στη Ρώμη. Είναι επίσης ο συγγραφέας μιας αφιερωματικής επιγραφής προς τιμήν του πεθερού του Φλαβιανού (CIL, VI,ΒΙ, 1782). Μετά το τέλος τού πατέρα του, π. 402, ο Μέμμιος επεξεργάστηκε μέρος τής αλληλογραφίας του (το οποίο ο ίδιος ο Σύμμαχος πιθανότατα είχε αρχίσει να κάνει). Γιος του ήταν ο Κόιντος Αυρήλιος Σύμμαχος (ύπατος το 446).

## Σημειώσεις


## Βιβλιογραφία
* Arnold Hugh Martin Jones, ο John Robert Martindale, ο John Morris, "Q. Fabius Memmius Symmachus 10", *Η Προσωπογραφία της Αργότερης Ρωμαϊκής Αυτοκρατορίας*, Cambridge University Press, 1971, ISBN , σελίδες 1046-1047.&nbsp;

Κατηγορία:Φάβιοι
Κατηγορία:Ρωμαίοι του 5ου αιώνα
Ίντερ Κλουμπ ντ' Εσκάλντες

Η **Ίντερ Κλουμπ ντε΄Εσκάλντες** (Inter Club d'Escaldes) είναι επαγγελματικός ποδοσφαιρικός σύλλογος από την Ανδόρρα, με έδρα το Εσκάλντες-Ενγκορντάνι. Ο σύλλογος συμμετέχει στο Πρωτάθλημα Ανδόρρας, όπου έχει αναδειχθεί πρωταθλητής 4 φορές.

## Ιστορία
Η Ίντερ Κλουμπ ντε΄Εσκάλντες ιδρύθηκε στο Εσκάλντες-Ενγκορντάνι το 1991 και ήταν ιδρυτικό μέλος του Πρωταθλήματος Ανδόρρας (Primera Divisió) το 1995, της κορυφαίας κατηγορίας της χώρας. Ο σύλλογος έπαιζε από τότε στην κορυφαία κατηγορία μέχρι τον Απρίλιο του 2015, όταν η ομάδα υποβιβάστηκε, αφού τερμάτισε στην 8η θέση στο τέλος της σεζόν. Ο σύλλογος επέστρεψε στην κορυφαία κατηγορία μετά από δύο σεζόν, τον Μάιο του 2017.

Η ομάδα κατέλαβε δύο φορές την 3η θέση στο πρωτάθλημα, κατά τη διάρκεια δύο συνεχόμενων σεζόν, 1999–00 και 2000–01, και ήταν φιναλίστ στο Κύπελλο Ανδόρρας κατά τη διάρκεια της σεζόν 2001–02, χάνοντας με 2–0 στον τελικό από την ΦΚ Λουζιτάνος.

Αφού κατέκτησε το πρωτάθλημα τη σεζόν 2019–20, η ομάδα απέκτησε το δικαίωμα να συμμετάσχει στο ΟΥΕΦΑ Τσάμπιονς Λιγκ 2020–21, από τον προκριματικό γύρο. Αυτή η ιστορική συμμετοχή αντιπροσωπεύει την 1η φορά στην ιστορία της ομάδας που συμμετείχε σε επίσημη διεθνής διοργάνωση.

## Ευρωπαϊκές συμμετοχές
### Συνοπτικά

## Χρώματα και σήμα
Στις αρχές της, η ομάδα είχε ισχυρή υποστήριξη από την *Construcciones Modernes*, μια εταιρεία που συνδέεται με την κατασκευή, μέχρι το σημείο που τα αρχικά της CM παραμένουν μέχρι το 2019 στο σήμα της. Λόγω των χρωμάτων της ομάδας, μπλε και μαύρο, η ομάδα και οι οπαδοί αναφέρονται ως *blau-i-negres*.

## Θέση Ανά Σεζόν

## Τίτλοι

* **[[Πρωτάθλημα ποδοσφαίρου Ανδόρας|Πρωτάθλημα Ανδόρρας]]**
** **Πρωταθλητές (4):** 2019–20, 2020–21, 2021–22, 2024-25
* **[[Κύπελλο Ανδόρρας (ποδόσφαιρο ανδρών)|Κύπελλο Ανδόρρας]]**
** **Νικητές (3):** 2020, 2023, 2025
** Φιναλίστ (1): 2002
* **Σούπερ Καπ Ανδόρρας**
** **Νικητές (4):** 2020, 2021, 2022, 2023
* **2η Κατηγορία Ανδόρρας**
** **Νικητές (1):** 2016–17

## Παραπομπές


## Εξωτερικοί σύνδεσμοι

* 
* Προφίλ ομάδας στο UEFA.com

Κατηγορία:Ποδοσφαιρικές ομάδες Ανδόρρας
Κατηγορία:Ιδρύσεις ποδοσφαιρικών ομάδων το 1991
Αυρήλιοι Σύμμαχοι

Οι Αυρήλιοι Σύμμαχοι ήταν μια αριστοκρατική συγκλητική οικογένεια * (gens) * της μεταγενέστερης Ρωμαϊκής Αυτοκρατορίας.

Η οικογένεια έλαβε τα πρώτα της αξιώματα στις αρχές του 3ου αι. επί Αυτοκράτορα Σεπτίμιου Σεβήρου. Αυξήθηκε περαιτέρω το κύρος της, φτάνοντας την ακμή τον 4ο και τον 5ο αι. Μεταξύ των σημαντικότερων μελών αυτής της οικογένειας ήταν:

* Αυρήλιος Βαλέριος Σύμμαχος Τουλιανός, ύπατος το 330.
** Λεύκιος Αυρήλιος Αβιάνιος Σύμμαχος, έπαρχος της πόλης το 364-365, γιος του Αυρήλιου Βαλέριου Συμμάχου Τουλιανού.
* Κόιντος Αυρήλιος Σύμμαχος, π.340-π.402, ρήτωρ, ύπατος το 391. Θεωρείται ο καλύτερος Λατίνος ρήτωρ της εποχής του, παρόμοιος με τον Κικέρωνα, από τους συγχρόνους του. Ήταν ο με τη μεγαλύτερη επιρροή από τους Συμμάχους.
** Κόιντος Φάβιος Μέμμιος Σύμμαχος, γιος του Κόιντου Αυρήλιου Σύμμαχου.
** Αυρήλιος Ανίκιος Σύμμαχος, ανιψιός του Κόιντου Αυρήλιου Σύμμαχου.
*** Κόιντος Αυρήλιος Σύμμαχος (ύπατος το 446), γιος του Κόιντου Φάβιου Μέμμιου Σύμμαχου.
**** Κόιντος Αυρήλιος Μέμμιος Σύμμαχος, ύπατος το 485, γιος του Κόιντου Αυρήλιου Συμμάχου (υπάτου το 446).
**** Τρεις κόρες του Κόιντου Αυρήλιου Μέμμιου Σύμμαχου: Αγία Γάλλα, Πρόβα, και Ρουστικιάνα η πρώτη σύζυγος του Βοήθιου 
**** Ανίκιος Μάνλιος Σεβερίνος Βοήθιος, υιοθετημένος γιος του Κόιντου Αυρήλιου Σύμμαχου (υπάτου το 446)

Η οικογένεια είχε αξιοσημείωτο ενδιαφέρον για τη λογοτεχνία, και από τα παραπάνω μέλη της ήταν προστάτες, εκδότες και ιστορικοί οι εξής:
* *Λεύκιος Αυρήλιος Αβιάνιος Σύμμαχος*, έγραψε μερικά επιγράμματα για μέλη της διοίκησης του Κωνσταντινούπολης και ένα άλλο άγνωστο λογοτεχνικό έργο
* *Κόιντος Αυρήλιος Σύμμαχος*, έγραψε πολλές επιστολές εκδομένες σε δέκα τόμους, πέντε λόγους, τρεις πανηγυρικούς και 49 κείμενα σχετικά με το αξίωμά του, μεταξύ των οποίων το πιο διάσημο είναι το τρίτο, γραμμένο με σκοπό να ζητήσει την αποκατάσταση τού βωμού της Νίκης. Στο τελευταίο μέρος της ζωής του αφιέρωσε τον εαυτό του στην Φιλολογία.
* *Κόιντος Αυρήλιος Σύμμαχος (ύπατος το 446)*, στον οποίο ο Αμβρόσιος Θεοδόσιος Μακρόβιος αφιέρωσε το έργο του *Περί των διαφορών ή συνειρμών των ελληνικών και λατινικών λέξεων* (De differenis vel societatibus graeci latinique verbi).
* *Κόιντος Αυρήλιος Μέμμιος Σύμμαχος*, έγραψε μία *Ρωμαϊκή Ιστορία* σε επτά βιβλία (τα οποία χάθηκαν), που χρησιμοποιήθηκαν ως πηγή από τον Ιορδάνη τον Αλανό για τη *Romana* του. Βοήθησε επίσης στην έκδοση των *Σχολίων στο Όνειρο του Σκιπίωνα* (Commentarii in Somnium Scipionis) από τον Α. Θ. Μακρόβιο, ακόμη και επεξεργαζόμενος άμεσα το έργο. Ο Πρισκιανός αφιέρωσε σε αυτόν μερικά από τα έργα του.

## Γένος των Αυρηλίων Συμμάχων

## Αναφορές

## Βιβλιογραφία
* Ο Arnold Hugh Martin Jones, ο John Robert Martindale, ο John Morris, "Q. Fabius Memmius Symmachus 10", *Η Προσοπογραφία της Αργότερης Ρωμαϊκής Αυτοκρατορίας*, Cambridge University Press, 1971, ISBN , σελίδες 1046-1047.&nbsp;
* Τζον Μαρτίνταλ, Τζον Μόρις, *Η Προσοπογραφία της Αργότερης Ρωμαϊκής Αυτοκρατορίας*, τ. 2, Πρεσβεία του Πανεπιστημίου του Κέιμπριτζ, 1980, σ. 1044-1046.&nbsp;
Αυρήλιος Βαλέριος Σύμμαχος Τουλιανός

Ο **Αυρήλιος Βαλέριος Σύμμαχος Τουλιανός**, λατιν.: *Aurelius Valerius Symmachus Tullianus* (άκμασε 330-337) ήταν Ρωμαίος συγκλητικός και αριστοκράτης, από το γένος των Συμμάχων. Ο αυτοκράτορας Κωνσταντίνος Α΄ τον διόρισε ύπατο το 330.

Γράφοντας μεταξύ 334 και 337 (πιθανόν το 337), ο συγγραφέας Φιρμικός Ματέρνος σημείωσε τον Τουλιανό για την λιτότητα, τη σοβαρότητα, την ακεραιότητα και τον Στωϊκισμό του, αν και ο Κάμερον λέει ότι αυτή η περιγραφή αντιπροσωπεύει μια ιδεοποιημένη εικόνα ενός Ρωμαίου συγκλητικού, και δεν χρειάζεται να είναι μια ακριβής απεικόνιση του ίδιου του ατόμου . Ο Σύμμαχος πιθανότατα κέρδισε το όνομα Τουλιανός, αναφερόμενο στον Μάρκο Τούλιο Κικέρωνα, επειδή ήταν διάσημος ως ρήτωρ, όπως και πολλοί συγκλητικοί απόγονοί του, συμπεριλαμβανομένου του Λ. Αυ. Αβιάνιου Σύμμαχου, του Κόιντου Αυρήλιου Σύμμαχου (ύπατος το 391), και του Κ. Αυ. Μέμμιου Σύμμαχου (υπάτου το 485).

Ο Τουλιανός μπορεί να είναι ο ίδιος με έναν Φωσφόριο, που υπηρέτησε ως ανθύπατος (proconsul) της Αχαΐας το 319. Το "Φωσφόριος" εμφανίζεται ως άτυπο όνομα () αλλού στην οικογένειά του, και είναι διαφορετικά σπάνιο, αλλά η επιβεβαίωση της ταυτότητας λείπει.  Ο γιος του Τουλιανού ήταν πιθανότατα ο συγκλητικός Λεύκιος Αυρήλιος Αβιάνιος Σύμμαχος.

## Σημείωση

## Αναφορές
* 
* Lizzi Testa, Rita, *Senatori, popolo, papi: il governo di Roma al tempo dei Valentiniani*, EDIPUGLIA, 2004, , p.&nbsp;382, 384.
* McWilliam, Joanne, *Augustine: From Rhetor to Theologian*, Wilfrid Laurier University Press, 1992, , p.&nbsp;9.

Κατηγορία:Αυρήλιοι Σύμμαχοι
Μαντεγιέ

Το **Μαντεγιέ** (γαλλ. *Manteyer*) είναι γαλλική κοινότητα και χωριό που υπάγεται στον Νομό Ωτ-Αλπ (= «Υψηλές Άλπεις»), στη διοικητική περιοχή Προβηγκία-Άλπεις-Κυανή Ακτή της νοτιοανατολικής Γαλλίας. Ο πληθυσμός της κοινότητας σύμφωνα με την απογραφή του 2020 είναι 450 κάτοικοι και παρουσιάζει αυξητική τάση. Οι κάτοικοι αποκαλούνται στα γαλλικά *Μαντεγιάρ* (*Manteyards*).

Το υψόμετρο του εδάφους της κοινότητας κυμαίνεται από 890 έως 1.974 μέτρα πάνω από την επιφάνεια της θάλασσας, με μεσοσταθμική τιμή τα 1.040 μέτρα.

## Παραπομπές


## Εξωτερικοί σύνδεσμοι
* 
*  

Μαντεγιε
Αρχαγγελισία

Η **αρχαγγελισία** (επιστημονική-λατινική ονομασία *Arcangelisia*) είναι γένος δικοτυλήδονων φυτών, που ανήκει στην οικογένεια μηνισπερμοειδή, η οποία περιλαμβάνει τα φυτά που περιέχουν το δηλητήριο κουράριο.

Οι αρχαγγελισίες είναι ιθαγενή φυτά της Νοτιοανατολικής Ασία και της νήσου Χαϊνάν της Κίνας, με γεωγραφική κατανομή που εκτείνεται μέχρι και τη Νέα Γουινέα. Σήμερα θεωρείται γενικώς ότι στο γένος περιλαμβάνει τα εξής τρία είδη:

* *[[Arcangelisia flava]]*, (L.) Merr.
* *[[Arcangelisia gusanlung]]*, H.S.Lo
* *[[Arcangelisia tympanopoda]]*, (K.Schum. & Lauterb.) Diels

## Παραπομπές


## Εξωτερικοί σύνδεσμοι
* Το είδος ''Arcangelisia flava''

Αρχαγγελισια
Ερπετόγομφος

Ο **ερπετόγομφος** (επιστημονική-λατινική ονομασία *Erpetogomphus*) είναι γένος εντόμων της τάξεως των οδοντόγναθων (όπως οι λιβελλούλες). Οι περισσότεροι ερπετόγομφοι έχουν κυρίως πράσινο χρώμα, ενώ τα αρσενικά έχουν ελαφρώς ροπαλοειδή ουρά. Είναι γνωστό ένα προϊστορικό είδος του γένους από απολίθωμα του Μειόκαινου σε μεξικανικό ήλεκτρο

Σήμερα το γένος θεωρείται ότι περιλαμβάνει τα εξής 23 είδη:

* *Erpetogomphus agkistrodon*, Garrison, 1994
* *Erpetogomphus boa*, Selys, 1859
* *Erpetogomphus bothrops*, Garrison, 1994
* *[[Erpetogomphus compositus]]*, Hagen στον Selys, 1858
* *Erpetogomphus constrictor*, Ris, 1918
* *Erpetogomphus cophias*, Selys, 1858
* *[[Erpetogomphus crotalinus]]*, Hagen στον Selys, 1854
* *[[Erpetogomphus designatus]]*, Hagen στον Selys, 1858
* *Erpetogomphus elaphe*, Garrison, 1994
* *[[Erpetogomphus elaps]]*, Selys, 1858
* *Erpetogomphus erici*, Novelo & Garrison, 1999
* *[[Erpetogomphus eutainia]]*, Calvert, 1905
* *[[Erpetogomphus heterodon]]*, Garrison, 1994
* *[[Erpetogomphus lampropeltis]]*, Kennedy, 1918
* *Erpetogomphus leptophis*, Garrison, 1994
* *Erpetogomphus liopeltis*, Garrison, 1994
* *Erpetogomphus molossus*, Bailowitz, Danforth & Upson, 2013
* *Erpetogomphus ophibolus*, Calvert, 1905
* *Erpetogomphus sabaleticus*, Williamson, 1918
* *Erpetogomphus schausi*, Calvert, 1919
* *Erpetogomphus sipedon*, Calvert, 1905
* *Erpetogomphus tristani*, Calvert, 1912
* *Erpetogomphus viperinus*, Selys, 1868

## Παραπομπές


Ερπετογομφος
Κεστραίος

Ο **κεστραίος** (επιστημονική-λατινική ονομασία *Cestraeus*) είναι γένος ψαριών που ζουν σε ποτάμια της Ασίας και της Ωκεανίας.

Σήμερα αναγωρίζονται γενικώς τρία είδη κεστραίου, τα εξής:

* *Cestraeus goldiei* (W.J. Macleay, 1883)
* *Cestraeus oxyrhyncus*, Valenciennes, 1836
* *[[Cestraeus plicatilis]]* Valenciennes, 1836

## Παραπομπές


## Εξωτερικοί σύνδεσμοι
* 

Κεστραιος
Κόιντος Αυρήλιος Σύμμαχος (ύπατος το 446)

Ο **Κόιντος Αυρήλιος Σύμμαχος**, λατιν.: *Quintus Aurelius Symmachus* (άκμασε το 446) ήταν αριστοκράτης της Δυτικής Ρωμαϊκής Αυτοκρατορίας. Ορίστηκε ύπατος από τη δυτική Αυλή, μαζί με τον στρατηγό Φλάβιο Αέτιο, το 446.

## Βιογραφία
Ο Αυρήλιος Σύμμαχος ήταν μέλος της οικογένειας των Συμμάχων. Ήταν πιθανότατα γιος του Κόιντου Φάβιου Μέμμιου Σύμμαχου (και επομένως εγγονός του ρήτορα Κόιντου Αυρήλιου Σύμμαχου), και πιθανότατα ήταν ο πατέρας του Κόιντου Αυρήλιου Μέμιου Σύμμαχου. Μπορεί επίσης να είναι ο Σύμμαχος, στον οποίο ο Αμβρόσιος Θεοδόσιος Μακρόβιος αφιέρωσε το έργο του *Περί των διαφορών ή συνειρμών των ελληνικών και λατινικών λέξεων* ().

## Βιβλιογραφία
* Arnold Hugh Martin Jones, ο John Robert Martindale, ο John Morris, "Q. Aurelius Symmachus 9", *Η Προσωπογραφία της Ύστερης Ρωμαϊκής Αυτοκρατορίας*, Cambridge University Press, 1971, ISBN , σ. 1046.&nbsp;

Κατηγορία:Αυρήλιοι Σύμμαχοι
Αυρήλιος Ανίκιος Σύμμαχος

Ο **Αυρήλιος Ανίκιος Σύμμαχος**, λατιν.: *Aurelius Anicius Symmachus* (άκμασε το 415-420) ήταν πολιτικός της Δυτικής Ρωμαϊκής Αυτοκρατορίας, που ανήκε στο Ρωμαϊκό γένος των Συμμάχων και των Ανικίων. Το 415 ήταν ύπατος της Αφρικής και μεταξύ 24 Δεκεμβρίου 418 και Ιανουαρίου 420 ήταν *έπαρχος της πόλης* (praefectus urbi) της Ρώμης.

## Βιογραφία
Ανήκε στις ρωμαϊκές οικογένειες των Συμμάχων και των Ανικίων. Ήταν πιθανότατα συγγενής του Κόιντου Αυρήλιου Σύμμαχου, ίσως γιος ενός αδελφού ή αδελφής που είχε παντρευτεί μέλος των Ανικίων. Το 415 ήταν ύπατος της Αφρικής. Έλαβε, με αυτή την ιδιότητα, το δικαίωμα να λαμβάνει προσφυγές.

Μεταξύ 24 Δεκεμβρίου 418 και Ιανουαρίου 420 ήταν έπαρχος της πόλης (praefectus urbi) της Ρώμης. Σε αυτή την ιδιότητα έγραψε στην Αυλή σχετικά με θέματα, που σχετίζονται με τη διαδοχή του πάπας Ζώσιμου, ο οποίος είχε αποβιώσει δύο ημέρες μετά την έναρξη του αξιώματος του Σύμμαχου. Επισκεύασε επίσης μια αγορά στην Όστια και μία από τις ρωμαϊκλες αγορές (forum).

## Βιβλιογραφία
* Arnold Hugh Martin Jones, ο John Robert Martindale, ο John Morris, "Aurelius Anicius Symmachus 6", *Η Προσωπογραφία της Ύστερης Ρωμαϊκής Αυτοκρατορίας*, Cambridge University Press, 1971, ISBN , σελ. 1043-1044.&nbsp;

## Σημειώσεις

Κατηγορία:Πολίαρχοι Ρώμης
Κατηγορία:Αυρήλιοι Σύμμαχοι
Γάλλα της Ρώμης

Η **Γάλλα της Ρώμης**, λατιν.: **Galla** ήταν Ρωμαία χήρα του 6ου αι., που ήταν γνωστή για τη γενναιοδωρία της. Θεωρείται αγία στην Ρωμαιοκαθολική Εκκλησία. Ήταν από το γένος των Συμμάχων.

## Βιογραφία
Η Γάλλα ήταν η κόρη του Ρωμαίου πατρίκιου Κ. Αυ. Μ. Σύμμαχου, ο οποίος διορίστηκε ύπατος το 485. Η αδελφή της Ρουστικάνα είχε παντρευτεί τον Α. Μ. Σ. Βοήθιο. Ο πατέρας της, Κόιντος Αυρήλιος Μέμμιος Σύμμαχος, καταδικάστηκε αδικαιολόγητα σε θάνατο από τον Θεοδώριχο το 525. Η Γάλλα είχε παντρευτεί σε σχετικά μικρή ηλικία, αλλά σύντομα, λίγο περισσότερο από ένα χρόνο μετά τον γάμο της, χήρευσε.

Επειδή ήταν πλούσια, αποφάσισε να αποσυρθεί στον Βατικανό λόφο, και ίδρυσε ένα νοσοκομείο και ένα μοναστήρι κοντά στη Βασιλική του Αγίου Πέτρου. Ο Γάλλα έχει φήμη ότι κάποτε θεράπευσε ένα κωφό και μουγκό κορίτσι, ευλογώντας λίγο νερό, και δίνοντας στο κορίτσι να πιει. Η Γάλλα παρέμεινε εκεί για το υπόλοιπο της ζωής της, φροντίζοντας τους άρρωστους και τους φτωχούς, πριν πεθάνει το 550.
δεξιά|μικρογραφία|200x200εσ|Το άσυλο και η εκκλησία της Αγίας Γάλλας.
Σύμφωνα με την παράδοση, το 524 στη στοά (portico) στην είσοδο του σπιτιού της Αγίας Γάλλας, μια εικόνα της Μητέρας του Θεού εμφανίστηκε στην αποθήκη, όπου η αγία κρατούσε το φαγητό για τους φτωχούς. Ένα παρεκκλήριο, η Santa Maria in Portico, κτίστηκε στην περιοχή για να φιλοξενήσει την εικόνα, η οποία λέγεται ότι μεταφέρεται σε λιτανείες από το 590 για την αποτροπή της πανώλας. Το Νοσοκομείο της Αγίας Γάλλας, ένα καταφύγιο για φτωχούς, ιδρύθηκε δίπλα από τον πάπα Κελεστίνο Γ΄. Όταν η εικόνα μεταφέρθηκε στο νεοκτισμένο Σάντα Μαρία ιν Καμπιτέλι, η Σάντα Μαρία ιν Πόρτικο άρχισε να ονομάζεται Santa Galla Antiqua προς τιμήν της ιδρύτριάς της. 

## Υστεροφημία
Η βιογραφία της Γάλλα βρίσκεται στους ''Διαλόγους'' του Αγίου Γρηγόριου του Μεγάλου. Η Γάλλα πιστεύεται επίσης ότι ήταν η έμπνευση για την επιστολή του Αγίου Φουλγέντιου τού Ρούσπε, με τίτλο "*Για την κατάσταση των χηρών*" (De statu viduarum).

Η νέα εκκλησία αφιερωμένη στον Αγ. Γάλλα, που βρίσκεται στην περιοχή Οστιένσε, καθαγιάστηκε το 1940. 

Η Γάλλα είναι μία από τους 140 αγίους, των οποίων οι εικόνες κοσμούν την κολονάτα της Πλατείας του Αγίου Πέτρου.

## Αναφορές

## Εξωτερικοί σύνδεσμοι
* Κάλυνη στη πλατεία του Αγίου Πέτρου

Κατηγορία:Χριστιανοί άγιοι του 6ου αιώνα
Κατηγορία:Ιταλοί Ρωμαιοκαθολικοί άγιοι
ΚΑτηγορία:Αυρήλιοι Σύμμαχοι
Σύμμαχος (ύπατος το 522)

Ο **Φλάβιος Σύμμαχος**, λατιν.: *Flavius Symmachus* (άκμασε το 522-526) ήταν Ρωμαίος πολιτικός κατά τη διάρκεια του βασιλείου των Οστρογότθων βασιλείου στην Ιταλία.

Γιος του φιλόσοφου Ανίκιου Μάνλιου Σεβερίνου Βοήθιου  και της Ρουστικιάνα (οι θείες του ήταν η αγία Γάλλα η Ρωμαία και Πρόβα), ήταν ο αδελφός του Βοήθιου, με τον οποίο μοιράστηκε την υπατεία, που επιλέχθηκε από την Οστρογοτθική Αυλή.

Ο πατέρας του έπεσε σε δυσμένεια με τον ηγεμόνα των Οστρογότθων, και είχε κατασχεθεί η ιδιοκτησία του. Με το τέλος τού βασιλιά Θεοδώριχου του Μεγάλου (526), αυτές οι ιδιοκτησίες δόθηκαν πίσω στον Βοήθιο και τον Σύμμαχο.

## Σημειώσεις


## Βιβλιογραφία
* CIL X, CIL V, CIL VI, 9162 CIL VI. CIL IX. CIL XII. 2309 CIL XII., 2404 AE  CIL XII,
* Jones, Arnold Hugh Martin, John Robert Martindale, John Morris, The Prosopography of the Later Roman Empire, "Fl. Symmachus 8", όγκος 2, Cambridge University Press, 1992, ISBN , σελ. 1044.

Κατηγορία:Φλάβιοι
Βοήθιος (ύπατος το 522)

μικρογραφία|Ο Α. Μ. Σ. Βοήθιος, πατέρας του Φλ. Βοήθιου.

Ο **Φλάβιος Βοήθιος** (άκμασε το 522-526) ήταν Ρωμαίος πολιτικός κατά τη διάρκεια του βασιλείου των Οστρογότθων στην Ιταλία.

## Βιογραφία
Γιος του φιλόσοφου Ανίκου Μάνλιου Σεβερίνου Βοήθιου  και της Ρουστικιάνας (οι θείες του ήταν η αγία Γάλλα η Ρωμαία και η Πρόβα), ο Βοήθιος ήταν αδελφός του Συμμάχου, με τον οποίο μοιράστηκε την υπατεία. Οι δύο τους επιλέχθηκαν από την Αυλή των Οστρογότθων.

Ο πατέρας του έπεσε σε δυσμένεια με τον ηγεμόνα των Οστρογότθων και είχε κατασχεθεί η ιδιοκτησία του. Με το τέλος τού βασιλιά Θεοδώριχου του Μεγάλου (526), αυτές οι ιδιοκτησίες δόθηκαν πίσω στον Βοήθιο και τον Σύμμαχο. Ο Βοήθιος είναι γνωστό ότι υπηρέτησε ως *έπαρχος του πραιτωρίου* (praetorian prefect) της Ρωμαϊκής (Βυζαντινής) Βόρειας Αφρικής από το 560 έως το 561.

Ο Τζον Π.Κ. Μάρτυν προτείνει ότι ο Βοήθιος είχε τρία παιδιά:
* Βοήθιος, ο οποίος είναι γνωστός ως πρωτεύων (primatus) της Βυζακηνής στη Βόρεια Αφρική.
* Σύμμαχος, ένας πατρίκιος, που ζούσε τον Φεβρουάριο του 601.
* Ρουστικάνα, ανταποκρίτρια του πάπα Γρηγόριου Α΄ του Μεγάλου και προστάτιδα της Εκκλησίας στη Ρώμη· η κόρη της Ευσεβία παντρεύτηκε μέλος της οικογένειας Απίων της Βυζαντινής Αιγύπτου, και ο γιος της Ευσεβίας ήταν ο Στρατήγιος Απίων.

## Σημειώσεις

## Βιβλιογραφία
* 

Κατηγορία:Αυρήλιοι Σύμμαχοι
Ντάνκαν Γκίλις

Ο **Ντάνκαν Γκίλις** (αγγλ. *Duncan Gillis*, 3 Ιανουαρίου 1883 – 2 Μαΐου 1963) ήταν Καναδός αθλητής του στίβου και συγκεκριμένα σφυροβόλος. Γεννήθηκε στη Νέα Σκωτία και πέθανε στη Βρετανική Κολομβία του Καναδά.

Ο Γκίλις συμμετείχε στους Ολυμπιακούς Αγώνες του 1912 στη Στοκχόλμη, όπου υπήρξε ο πρώτος στην ιστορία σημαιοφόρος της καναδικής ομάδας κατά την τελετή ενάρξεως. Κατέκτησε τη δεύτερη θέση και το αργυρό μετάλλιο στη σφυροβολία με καλύτερη βολή στα 48,39 μέτρα. Συμμετέσχε επίσης και στη δισκοβολία, όπου κατέλαβε τη 14η θέση.

## Παραπομπές


Κατηγορία:Καναδοί αθλητές του στίβου
Κατηγορία:Δισκοβόλοι
Κατηγορία:Καναδοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1912
Μίτσελ Γουάτ

Ο **Μίτσελ Γουάτ** (αγγλ. *Mitchell Watt*, γενν. 25 Μαρτίου 1988) είναι Αυστραλός αθλητής του στίβου και συγκεκριμένα άλτης του μήκους, με ατομικό ρεκόρ 8,54 μέτρα, που παραμένει το ρεκόρ Ωκεανίας.

Υπήρξε ο πρώτος στην ιστορία Αυστραλός άλτης του μήκους που πήρε μετάλλιο σε Παγκόσμιο Πρωτάθλημα Στίβου. Αυτό έγινε στους αγώνες του Βερολίνου το 2009, όπου ο Γουάτ πήρε το χάλκινο μετάλλιο με καλύτερο άλμα στα 8,37 μέτρα. Στο επόμενο Παγκόσμιο Πρωτάθλημα, στην Ντέγκου της Νότιας Κορέας το 2011, ο Γουάτ πήρε το αργυρό μετάλλιο με άλμα 8,33 μέτρα. Το επόμενο έτος πήρε μέρος και στους Ολυμπιακούς Αγώνες του Λονδίνου, όπου ένα άλμα στα 8,16 μ. ήταν αρκετό για να του εξασφαλίσει τη δεύτερη θέση.

## Παραπομπές


## Εξωτερικοί σύνδεσμοι
* Ο Μίτσελ Γουάτ στον ιστότοπο του World Athletics

Κατηγορία:Αυστραλοί αθλητές του στίβου
Κατηγορία:Άλτες του μήκους
Κατηγορία:Αυστραλοί Ολυμπιονίκες
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Ιμπραήμ Καμέχο

Ο **Ιμπραήμ Καμέχο Σάγιας** (ισπ. *Ibrahim Camejo Sayas* ή *Zayas*, γενν. 28 Ιουνίου 1982) είναι Κουβανός αθλητής του στίβου και συγκεκριμένα άλτης του μήκους. Το μεγαλύτερο επίτευγμα της σταδιοδρομίας του ήταν το χάλκινο μετάλλιο στους Ολυμπιακούς Αγώνες του Πεκίνου το 2008, που κατέκτησε με άλμα στα 8,20 μέτρα.

## Εξωτερικοί σύνδεσμοι
Ibrahim CAMEJO 

Κατηγορία:Άλτες του μήκους
Κατηγορία:Κουβανοί αθλητές του στίβου
Κατηγορία:Κουβανοί Ολυμπιονίκες
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2008
Ίρβιν Σαλαδίνο

Ο **Ίρβιν Χαΐρ Σαλαδίνο Αράντα** (ισπ. *Irving Jahir Saladino Aranda*, 23 Ιανουαρίου 1983) είναι Παναμέζος πρώην αθλητής του στίβου και συγκεκριμένα άλτης του μήκους. Είναι χρυσός Ολυμπιονίκης από το 2008 στο Πεκίνο και παγκόσμιος πρωταθλητής από την Οσάκα το 2007. Μέχρι σήμερα παραμένει ο μοναδικός Παναμέζος που κατέκτησε ποτέ χρυσό μετάλλιο σε Ολυμπιακούς Αγώνες σε οποιοδήποτε άθλημα.

Ο Σαλαδίνο ξεκίνησε την καριέρα του στους Παναμερικανικούς Αγώνες του 2007 κατακτώντας το χρυσό μετάλλιο, ενώ στο Παγκόσμιο Πρωτάθλημα Στίβου του 2007 ήταν νικητής με ρεκόρ Νότιας Αμερικής με 8,57 Έλαβε μέρος και σε δύο άλλες διοργανώσεις Ολυμπιακών Αγώνων, αλλά με απογοητευτικά αποτελέσματα.

Το ατομικό ρεκόρ του είναι 8,73 μέτρα και το πέτυχε το 2008. Η επίδοση αυτή τον καθιστά έναν από τους δέκα κορυφαίους παγκοσμίως σε επίδοση άλτες του μήκους όλων των εποχών.

## Παραπομπές


## Εξωτερικοί σύνδεσμοι
*Irving SALADINO 

Κατηγορία:Παναμέζοι αθλητές
Κατηγορία:Παναμέζοι Ολυμπιονίκες 
Κατηγορία:Άλτες του μήκους
Κατηγορία:Χρυσοί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κανβίλ-λε-Ντεζ-Εγκλίζ

Το **Κανβίλ-λε-Ντεζ-Εγκλίζ** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Α΄ Εθνική Κατηγορία υδατοσφαίρισης ανδρών 1986

Το **πρωτάθλημα Ελλάδας υδατοσφαίρισης ανδρών 1986** ήταν το δέκατο πρωτάθλημα της Α' Εθνικής κατηγορίας υδατοσφαίρισης και το τελευταίο πρωτάθλημα με την παλαιά διεξαγωγή του, από την επόμενη καθιερώθηκε η Α1 Εθνική Κατηγορία. Ξεκίνησε στις 29 Μαρτίου και έληξε στις 21 Σεπτεμβρίου 1986. Ο τίτλος κρίθηκε την προτελευταία αγωνιστική (20/9/1986) με τον καθοριστικό αγώνα δεύτερου γύρου μεταξύ των δύο καλύτερων ομάδων εκείνη τη δεκαετία, Εθνικού και Γλυφάδας στην έδρα της δεύτερης. Η Γλυφάδα προηγούμενη στη βαθμολογία χρειαζόταν έστω την ισοπαλία με τον Εθνικό να θέλει μόνο την νίκη για να κατακτήσει το πρωτάθλημα. Ο αγώνας έληξε με το ίδιο σκορ όπως έληξε και ο αγώνας πρώτου γύρου στον Πειραιά (5–5). 

Πρωταθλήτρια αναδείχθηκε η Γλυφάδα, αήττητη για πρώτη φορά σπάζοντας παράλληλα την κυριαρχία του Εθνικού Πειραιά που έχασε τον τίτλο μετά από 15 χρόνια.

Πρώτος σκόρερ της περιόδου αναδείχθηκε ο Γιάννης Λαδάς του Ολυμπιακού με 73 τέρματα.

Είναι η μοναδική αγωνιστική περίοδος που οι Π.Α.Ο.Κ., Άρης και Ηρακλής Θεσσαλονίκης αγωνίστηκαν μαζί στο πρωτάθλημα.

## Πρώτη αγωνιστική

* Όλα τα παιχνίδια Σάββατο 29/3/1986

## Βαθμολογία

### Αγώνας μπαράζ
Χίος και Ηρακλής ισοβάθμησαν στην όγδοη θέση που έδινε το εισιτήριο συμμετοχής στην Α1 της επόμενης περιόδου, έτσι ορίστηκε να διεξαχθεί αγώνας μπαράζ στις 29 Σεπτεμβρίου στο κολυμβητήριο του Πειραιά. Η Χίος επικράτησε με 8-7 στην παράταση και βρέθηκε στην Α1, ενώ ο Ηρακλής συμμετείχε στην Α2 της περιόδου 1986-87.

## Αποτελέσματα

## Παραπομπές


Κατηγορία:Α εθνική κατηγορία υδατοσφαίρισης ανδρών
Κομητεία Μάριον (Οχάιο)

Η **Κομητεία Μάριον** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 65.359 άτομα.  Έδρα της κομητείας του είναι το Μάριον.  Η κομητεία ανεγέρθηκε από την πολιτεία του Οχάιο στις 20 Φεβρουαρίου 1820 και αργότερα αναδιοργανώθηκε το 1824  Πήρε το όνομά της από τον στρατηγό Φράνσις Μάριον, γνωστό ως «αλεπού του βάλτου», έναν αξιωματικό της Νότιας Καρολίνας στην Αμερικανική Επανάσταση.   

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,050 τ.χλμ , εκ των οποίων 1,0 τ.χλμ (0,1%) καλύπτονται από ύδατα (λίμνες, ποτάμια).  Είναι η πέμπτη μικρότερη κομητεία στο Οχάιο σε συνολική έκταση.

### Παρακείμενες κομητείες
* Κομητεία Κρόφορντ (βορειοανατολικά)
* Κομητεία Μόροου (ανατολικά)
* Κομητεία Ντέλαγουερ (νότια)
* Κομητεία Γιούνιον (νοτιοδυτικά)
* Κομητεία Χάρντιν (δυτικά)
* Κομητεία Γουάντοτ (βορειοδυτικά)

## Παραπομπές


Κατηγορία:Κομητείες του Οχάιο
Κομητεία Μάριον (Όρεγκον)

Η **Κομητεία Μάριον** () είναι κομητεία στην πολιτεία του Όρεγκον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 345.920 άτομα,  καθιστώντας την την 5η πιο πυκνοκατοικημένη κομητεία στο Όρεγκον. Έδρα της κομητείας είναι το Σάλεμ,  που είναι επίσης η πρωτεύουσα της πολιτείας του Όρεγκον. Η κομητεία ονομάστηκε αρχικά ως Σάμποκ ), ένα μέρος συνάντησης στον ποταμό Willamette. Στις 3 Σεπτεμβρίου 1849, το εδαφικό νομοθετικό σώμα την μετονόμασε προς τιμήν του Φράνσις Μάριον,  στρατηγού του Ηπειρωτικού Στρατού από τη Νότια Καρολίνα που υπηρέτησε στην Αμερικανική Επανάσταση.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,090 τ.χλμ, εκ των οποίων 3,060 τ.χλμ  είναι στεριά και 30 τ.χλμ  (0,9%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Όρεγκον
Κομητεία Μάριον (Νότια Καρολίνα)

Η **Κομητεία Μάριον** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 29.183 άτομα. Έδρα της κομητείας είναι το Μάριον .  Η κομητεία οργανώθηκε από Ευρωπαίους αποίκους το 1785 αμέσως μετά τον Πόλεμο της Αμερικανικής Επανάστασης και ήταν αρχικά γνωστή ως Κομητεία Λίμπερτι. Ωστόσο, τέσσερα χρόνια αργότερα μετονομάστηκε σε Κομητεία Μάριον, προς τιμήν του Ταξίαρχου Φράνσις Μάριον,  γνωστό ως «Αλεπού του Βάλτου» και ήρωα του Αμερικανικού Επαναστατικού Πολέμου. Το 1910, ένα τμήμα της κομητείας οργανώθηκε ως γειτονική κομητεία Ντίλον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,279 τ.χλμ, εκ των οποίων 1,267 τ.χλμ  είναι στεριά και 12 τ.χλμ (0,97%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νότιας Καρολίνας
Κομητεία Μάριον (Μισισίπι)

Η **Κομητεία Μάριον** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 24.441 άτομα.  Η έδρα της κομητείας είναι η Κολούμπια .  Η κομητεία πήρε το όνομά της από τον ηγέτη των ανταρτών της Αμερικανικής Επανάστασης Φράνσις Μάριον, γνωστό και ως «Αλεπού του Βάλτου». 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,420 τ.χλμ , εκ των οποίων 1,400 τ.χλμ  είναι στεριά και 20 τ.χλμ  (1,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μισισίπι
Κομητεία Μάριον (Μιζούρι)

Η **Κομητεία Μάριον** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 28.525 άτομα.  Έδρα της κομητείας είναι η Παλμύρα.  Μοναδική από τις περισσότερες κομητείες τρίτης κατηγορίας στην πολιτεία, η Μάριον έχει δύο δικαστήρια κομητείας, το δεύτερο που βρίσκεται στο Χάνιμπαλ.  

Η κομητεία οργανώθηκε στις 23 Δεκεμβρίου 1826   και πήρε το όνομα της από τον στρατηγό Φράνσις Μάριον, γνωστό ως η «Αλεπού του Βάλτου», ο οποίος ήταν από τη Νότια Καρολίνα και υπηρέτησε στην Αμερικανική Επανάσταση .  Η περιοχή ήταν γνωστή ως "Χώρα των δύο ποταμών" πριν από την οργάνωση της.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,150 τ.χλμ , εκ των οποίων 1,130 τ.χλμ είναι στεριά και 20 τ.χλμ (1,7%) καλύπτονται από ύδατα (λίμνες, ποτάμια). 
### Γειτονικές κομητείες
* Κομητεία Λιούις (βόρεια)
* Κομητεία Άνταμς, Ιλινόι (βορειοανατολικά)
* Κομητεία Πάικ, Ιλινόι (νοτιοανατολικά)
* Κομητεία Ραλς (νότια)
* Κομητεία Μονρόε (νοτιοδυτικά)
* Κομητεία Σέλμπι (δυτικά)

## Παραπομπές


Κατηγορία:Κομητείες του Μιζούρι
Δυνάμεις Ταχείας Υποστήριξης

Οι **Δυνάμεις Ταχείας Υποστήριξης**  (αραβικά: قوات الدعم السريع) είναι παραστρατιωτική δύναμη που λογοδουτούσε στο παρελθόν στην κυβέρνηση του Σουδάν. Εξοπλίζεται και αποτελείται κυρίως από τις πολιτοφυλακές Janjaweed που πολέμησαν στο παρελθόν για λογαριασμό της σουδανικής κυβέρνησης. Οι ενέργειές της στο Νταρφούρ χαρακτηρίζονται ως εγκλήματα κατά της ανθρωπότητας.

Διοικείται από την Εθνική Υπηρεσία Πληροφοριών και Ασφαλείας, ενώ κατά τη διάρκεια στρατιωτικών επιχειρήσεων διοικείται από τις ένοπλες δυνάμεις του Σουδάν (SAF). Από τον Ιούνιο του 2019, διοικητής είναι ο στρατηγός Hemedti. Κατά τη διάρκεια της πολιτικής κρίσης του 2019, η στρατιωτική χούντα που ανέλαβε τον έλεγχο της χώρας χρησιμοποίησε την ομάδα για να καταστείλει βίαια τους διαδηλωτές υπέρ της δημοκρατίας.

## Παραπομπές


Κατηγορία:Σουδάν
Κατηγορία:Εμφύλιος πόλεμος στο Σουδάν (2023-σήμερα)
Βολούσιος Βενούστος

Ο **Βολούσιος Βενούστος**, λατιν.: *Volusius Venustus* (άκμασε τον 4ο αι.) ήταν αριστοκράτης της Ρωμαϊκής Αυτοκρατορίας.

## Βιογραφία
Ο Βολούσιος Βενούστος εγκατέστησε ένα μνημείο στην Αγορά (Forum) της Κανόσα, προς τιμήν του Κωνσταντίνου Α΄  και των δύο γιων του (το γεγονός ότι μόνο δύο γιοι τιμήθηκαν, σημαίνει ότι το μνημeίο δημιουργήθηκε μεταξύ 317 και 333, εκτός από την περίοδο μεταξύ 324 και 326). Το μνημείο αυτό αποτελεί στοιχείο, ότι ήταν από αυτή την πόλη στη νότια Ιταλία∙ ορίζει επίσης το αξίωμά του, του corrector Apuliae et Calabriae (κυβερνήτης της περιοχής που αντιστοιχεί στην σημερινή Απουλία).

Ένας Βενούστος μαρτυρείται το έτος 362, ως μέλος μιας συγκλητικής αντιπροσωπείας στην Αντιόχεια προς τον αυτοκράτορα Ιουλιανό, ο οποίος με την ευκαιρία αυτή όρισε αυτόν τον Βενούστο ως vicarius Hispaniarum (362-363). Το 370, μαζί με τον Βέτιο Αγόριο Πραιτεξτάτο και τον Mινέρβιο, αποτελούσε μια συγκλητική πρεσβεία στον Αυτοκράτορα Βαλεντινιανό Α', ζητώντας του να μη βασανίσει εκείνους τους συγκλητικούς που συμμετείχαν σε δίκες. Σύμφωνα με μια μακροχρόνια ανακατασκευή του Ότο Σέεκ, οι δύο προηγούμενοι αξιωματούχοι ήταν το ίδιο πρόσωπο, που ταυτίζονται με τον Βενούστο, πατέρα του Βίριου Νικόμαχου Φλαβιανού και παππού του Nικόμαχου Φλαβιανού τού νεώτερου, και ίσως έναν άλλο ανιψιό που ονομάζεται Βενούστος. Αυτός ο Βενούστος είχε, λοιπόν, συγγένεια με τον ρήτορα Κόιντο Αυρήλιο Σύμμαχο (επίσης πεθερό του Ν. Φλαβιανού του νεότερου), αφού ήταν κουνιάδος του Λεύκιου Αβιανού Σύμμαχου, πατέρα του Αυρήλιου. Ωστόσο, πρόσφατα αυτή η ερμηνεία αμφισβητήθηκε. Η πιο ευρέως αποδεκτή ανακατασκευή είναι, ότι ο Venustus Βενούστος corrector Apuliae et Calabriae και ο vicarius Hispaniarum είναι δύο διαφορετικά πρόσωπα. Ο πρώτος, ο Βολούσιος Βενούστος, θα ήταν μέλος των Ραγονίων, που ανήκε στη γενιά μεταξύ του υπάτου του Λεύκιου Ραγόνιου Βενούστου υπάτου το 240 και του Λεύκιου Ραγόνιου Βενούστου που έκανε *ταυροβόλιον* το 390. Ο δεύτερος, ο Βενούστος, μπορεί να ήταν ο πατέρας του Nικόμαχου.

## Γένος των Νικομάχων

## Αναφορές
 

## Bιβλιογραφία
* Marcella Chelotti, Vincenza Morizio, Marina Silvestrini, Francesco Grelle, Mario Pani, *Le epigrafi romane di Canosa*, Edipuglia, 1990, , pp.&nbsp;21–23.
* Rita Lizzi Testa, *Senatori, popolo, papi: il governo di Roma al tempo dei Valentiniani*, Edipuglia, 2004, , p.&nbsp;268.

Κατηγορία:Ρωμαίοι του 5ου αιώνα
Ντουντωβίλ (Σεν-Μαριτίμ)

Το **Ντουντωβίλ** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Άππιος Νικόμαχος Ντέξτερ

Ο **Άππιος Νικόμαχος Ντέξτερ**, λατιν.: *Appius Nicomachus Dexter* (άκμασε πριν από το 432 μ.Χ.) ήταν πολιτικός της Δυτικής Ρωμαϊκής Αυτοκρατορίας.

## Βιογραφία
Ο Ντέξτερ ανήκε στους *Nicomachi*, ένα γένος με επιρροή συγκλητική. Μεταξύ των προγόνων του υπήρχε μάλλον ο Άππιος Κλαύδιος Ταρόνιος Ντέξτερ. Παππούς του ήταν ο έπαρχος του πραιτωρίου Βίριος Νικόμαχος Φλαβιανός, ο πατέρας του μπορεί να ταυτιστεί με τον συγγενή του Κλημεντιανό, ενώ πιθανότατα ήταν ανιψιός του Νικόμαχου Φλαβιανού.

Συνεχίζοντας την παράδοση της οικογένειάς του (ισχυρίζεται ότι ακολουθεί το παράδειγμα που έθεσε ο Κλημεντιανός), επεξεργάστηκε ένα χειρόγραφο, που περιείχε τα πρώτα δέκα βιβλία του έργου τού Λίβιου *Από κτίσεως Ρώμης* (Ab urbe condita), αρχικά διορθώθηκε από κάποιον Βικτωρίνο, στη συνέχεια αγοράστηκε από τον Κόιντο Αυρήλιο Σύμμαχο και τελικά τροποποιήθηκε από τον Νικομάχο, πριν φτάσει στα χέρια του Ντέξτερ. Όλα τα χειρόγραφα των πρώτων δέκα βιβλίων του *Ab Urbe condita* του Λίβιου, που στη συνέχεια αντιγράφηκαν κατά τη διάρκεια του Μεσαίωνα ως τη σύγχρονη εποχή, προέρχονται από αυτό το μόνο χειρόγραφο, χάρη στο οποίο έχουν διασωθεί αυτά τα βιβλία. Υποσημειώσεις με το όνομά του βρίσκονται στο τέλος των βιβλίων 3, 4 και 5. 

Την εποχή που έπαρχος του πραιτωρίου ήταν ο θείος του Νικόμαχος Φλαβιανός (431-432) έστησε ένα άγαλμα προς τιμή τού παππού του Βίριου Νικόμαχου Φλαβιανού, στο οποίο αυτοπροσδιορίζεται ως πρώην *έπαρχος της πόλης* (praefectus urbi) της Ρώμης. 

## Σημειώσεις


## Βιβλιογραφία
* Arnold Hugh Martin Jones, John Robert Martindale, J. Morris, "Appius NicomachusDexter 3", *[[The Prosopography of the Later Roman Empire]]*, Cambridge University Press, 1971, , pp.&nbsp;357–358.

Κατηγορία:Πολίαρχοι Ρώμης
Κατηγορία:Ρωμαίοι του 5ου αιώνα
Οι Οικολόγοι - Ευρώπη Οικολογία Οι Πράσινοι

μικρογραφία|αριστερά|Το λογότυπο του κόμματος μέχρι το 2023
**Οι Οικολόγοι - Ευρώπη Οικολογία Οι Πράσινοι** (), κοινώς γνωστοί ως **Οι Οικολόγοι** (**, LE**) και παλαιότερα ως **Ευρώπη Οικολογία Οι Πράσινοι** (, **EELV**) μέχρι το 2023, είναι ένα κεντροαριστερό έως αριστερό πράσινο κόμμα στην Γαλλία. Το κόμμα είναι μέλος του Ευρωπαϊκού Πράσινου Κόμματος. Δημιουργήθηκε στις 13 Νοεμβρίου 2010 από τη συγχώνευση των Πράσινων και της Ευρώπης Οικολογίας.

## Παραπομπές


Κατηγορία:Πολιτικά κόμματα στη Γαλλία
Κατηγορία:Οικολογικά κόμματα στη Γαλλία
Σκοποβολή στους Θερινούς Ολυμπιακούς Αγώνες 2024 – 10 μέτρα αεροβόλο πιστόλι γυναικών

Τα **10 μέτρα αεροβόλο πιστόλι γυναικών** στους Θερινούς Ολυμπιακούς Αγώνες 2024 ελήφθησαν χώρα στις 27 και 28 Ιουλίου 2024, στο Σατωρού.

## Ρεκόρ

## Πρόγραμμα
Όλες οι ώρες είναι σε Θερινή Ώρα Κεντρικής Ευρώπης (UTC+2)

## Αποτελέσματα
### Προκριματικός γύρος

### Τελικός

## Παραπομπές

10απΓ
Φραώτης

Ο **Φραώτης** ήταν ένας Ινδο-Πάρθιος βασιλιάς της Τάξιλα, στη βόρεια Αρχαία Ινδία, τον οποίο γνώρισε ο Έλληνας φιλόσοφος Απολλώνιος από τα Τύανα γύρω στο 46 μ.Χ. σύμφωνα με τον *[[Βίος Απολλωνίου Τυανέως|Βίο Απολλωνίου Τυανέως]],* που έγραψε ο Φιλόστρατος. Νομίσματα ενός βασιλιά "Πραχάτ" ή "Πραχάρα", που πιστεύεται ότι είναι ο Φραώτης, έχουν βρεθεί στην περιοχή Τάξιλα, και έχει προταθεί ότι μπορεί να ταυτίζεται με τον Ινδο-Πάρθιο βασιλιά Γκονδοφάρη Δ' Σάση. 

Ο Απολλώνιος ανέφερε κατασκευές ελληνικού τύπου στα Τάξιλα,  πιθανώς αναφέρεται στο Σιρκάπ, και εξηγεί ότι ο Φραώτης μιλάει άπταιστα ελληνικά, μια γλώσσα στην οποία είχε εκπαιδευτεί ενώ ήταν εξόριστος στα αναταλικά, πέρα από τον ποταμό Υδάσπη:

: «Πες μου, βασιλιά, πώς απέκτησες τέτοια γνώση της ελληνικής γλώσσας, και από πού άντλησες όλα τα φιλοσοφικά σας επιτεύγματα σε αυτόν τον τόπο;» 
: [...]-«Ο πατέρας μου, μετά από ελληνική εκπαίδευση, με έφερε στους σοφούς σε ηλικία κάπως πολύ νωρίς, γιατί ήμουν μόλις δώδεκα τότε, αλλά με μεγάλωσαν σαν δικό τους γιο. Διότι για όποιον παραδέχεται ότι γνωρίζει την ελληνική γλώσσα που τους αρέσει ιδιαίτερα, θεωρούν ότι λόγω της ομοιότητας της διάθεσής του, ανήκει ήδη σε αυτούς». 

## Σημειώσεις


Κατηγορία:Ιστορία της Ινδίας